Domenic Aquilina / MFA .td_uid_2_613da9c111bcb_rand.td-a-rec-img{text-align:left}.td_uid_2_613da9c111bcb_rand.td-a-rec-img img{margin:0 auto 0 0} Wara li Malta sofriet it-telfa ta' 2-0 kontra r-Russja , kien żvelat li t-tim Malti ma kellux jgħaddi minn perjodu ta' kwarantina wara li wasal mir-Russja li huwa pajjiż fil-lista l-ħamra ta' Malta. Kelliem għall-MFA qal lil Newsbook.com.mt li t-tim nazzjonali Malti tal-futbol nħariġlu eżenzjoni speċjali mill-Awtorità tas-Saħħa. Il-Kelliem qal li din l-eżenzjoni tippermetti li l-timijiet nazzjonali Maltin tal-isport jattendu għall-logħob barra minn Malta. "L-MFA timxi wkoll fuq il-protokoll tar-Return to Play tal-UEFA. Dan il-protokoll mediku jkopri l-logħbiet kollha tal-UEFA inkluż dawk tat-tim nazzjonali. Skont dan il-protokoll, it-tim nazzjonali jrid jieħu diversi miżuri biex ikun assigurat li l-kontinġent jibqa' protett f'bubble," kompla jispjega l-Kelliem. Il-Kelliem kompla jgħid li dan isir biex ikun mitigat il-kuntatt mal-komunitajiet f'Malta u f'pajjiżi oħra. Fl-aħħar ta' Awwissu, mara flimkien ma' bintha ġiet sfurzata mill-Awtorità tas-Saħħa biex tagħmel il-perjodu ta' kwarantina f'lukanda wara li waslet mir-Russja. Minħabba li l-mara kellha d-dar tagħha f'Malta stess hija rrifjutat li tagħmel l-kwarantina tagħha f'lukanda. Ir-Russja tinsab fil-lista l-ħamra ta' Malta u dan ifisser li l-ivvjaġġar lejn Malta mir-Russja mhux permess u li kull passiġġier li jasal miż-żona l-ħamra jrid jagħmel perjodu ta' kwarantina f'lukanda apposta. Eventwalment, il-mara u t-tifla tagħha aċċettaw li tmur fil-lukanda. Tinsisti biex tagħmel il-kwarantina d-dar iżda kellha tmur f'lukanda .td_uid_3_613da9c11203a_rand.td-a-rec-img{text-align:left}.td_uid_3_613da9c11203a_rand.td-a-rec-img img{margin:0 auto 0 0}